吳源 (嘉靖進士)

吳源（），字宗-{乾}-，號龍江，浙江杭州府錢塘縣人，民籍，明朝政治人物，官至江西按察司副使。

 生平 
嘉靖七年（1528年）戊子科浙江鄉試第三十一名，嘉靖十七年（1538年）戊戌科會試第一百五十名，登進士第二甲第三名。授工部虞衡司主事，榷税荆州，陞屯田司員外郎。嘉靖二十三年（1544年）正月，陞廣西按察司僉事《大明世宗肅皇帝實錄·卷之二百八十二》：嘉靖二十三年正月壬戌 升四川布政使司右參政李清、河南布政使司右參政李充濁，俱為按察使；刑科都給事中吳從義、貴州按察司副使林應標，俱為布政使司左參政，山西按察司副使張錦、四川按察司副使陳情、雲南按察司副使鄭綗，俱為布政使司右參政；禮科左給事中李徵、刑科左給事中楊應奇、山東道御史周南、廣東道御史謝九儀、四川道御史楊時泰、貴州道御史何贊、戶部郎中彭大有、浙江湖州府知府熊汲、山東濟南府知府劉璽，俱為按察司副使；工部員外吳源、南京工部郎中勞紹科，俱為按察司僉事；清、南、九儀俱浙江，從義、徵俱江西，應奇湖廣，贊、汲俱福建，錦河南，充濁、時泰俱狹西，大有、璽俱山西，源、綗、紹科俱廣西，情四川，應標貴州。，調江西，遷福建布政司參議，官至江西副使，罷歸卒《國朝獻徵錄·卷之八十六》：茅瓚《江西按察司副使吳公源墓志銘》：公諱源，字宗-{乾}-，別號龍江，其初自汴從宋南渡家錢塘，上世隱德弗仕。至曾大父士寧，始以其少子誠貴，贈右副都御史。生子謙，授徵仕郎。謙生璿，松江府同知。璿生公。公生而茂異，既長，內奉松江公教外與其兩叔父參政公玭、御史公㻞相摩□學遂大成。弱冠，補郡諸生，以文高當廩，會同舍生年老，輒讓之，惟益務讀書如故。每學使者臨校藝，往往置高等。嘉靖戊子，上命選朝士有文學者，出典省試，而長洲陸浚明、無錫華德啟兩公者實司浙，得公文奇之，以禮經第二人薦。戊戌中會試式，及廷對，下筆數千言，上覽之賞其切直，賜進士二甲第三人，授工部虞衡歲。諸所輸縑若軍仗，當事者惡其濫，惡輒鹵漬而刀碎之，輸者大困。及公以膏硃印識縑兩端，以火烙印識軍仗，濫惡者不得行，而民免於困。荊州例搉稅，當事者易以垢壞。公受命往榷滿歲卒以廉稱，尋進屯田司員外郎。會太廟役，興江淮運木者，多後期不至，上復以公往，劾慢吏。詔械逮，有司震恐，事遂集然。勢家亦以此忌公。迨遷公，遂得廣西僉事，閱歲有追敘公勞者，稍改江西。其廣西時，兵部尚書惠安張公□總督具地，負才望，寮吏少當其意者。及見公，獨□□下之入參謀畫出董師旅多以属公。時属郡劇□□人妻，以邀厚贖，官兵不能制，公用間擒之，并滅其黨。及徙江西行部，至南安，方解轡，即按治知府某不法事，某即日解印綬遁去。贑故所招新民互格殺。會有以反告幕府，議以兵往公謂，仇殺新民故事耳，激之則易以滋亂，不如遣間諜柔之。幕府善其策，果如所料，民得免於兵。遷福建布政司參議。福道里固遠，阻京師，令歲出其所徵，易輕齎市諸物以輸，而所市物利害相去或倍蓰管輸者偶值其害，即破家不足償，役益逋不赴。公至，三分其等上中下，以極利兼極害者，中則自一等無所兼，輸者趨便，而役益集。久之，會御史某以清軍至福，檄公厚聚賂以貽所趨附，公卻之。改遷江西按察司副使。舊僚任福者，或勸公遜謝，以釋其恨，公益卻之，乃竟以是被摭，而公方厭仕進冀以老歸，卒亦果如公志，而公仕江西，職兵務，其處置尤偉，今鄱陽湖中，令沿境逓護客舟，使盜不得刼，即偶得刼勒其地使羅獲，不獲則罪之，盜遂衰息，亦其一事也。公人謙厚簡，慎孝惠慈貞亮□允故，於家、於鄉、於官靡不以德稱。至於窮研愽極稽考作述則又當世學者之所宗-{云}-。晚闢龍江書院，老其中鄉大夫士造請無虗日學宮憲老郡侯鄉飲得屈致上賓以重。迨其歿，諸生爭走，請列祀鄉賢，而督學氾公亟下其議令，所司報行。噫！可以徵德矣。。

 家族 
曾祖吳士寧，贈通議大夫都察院右副都御史；祖父吳謙，曾任八品散官；父吳璿，曾任府同知進階朝列大夫。嫡母陳氏；生母林氏。永感下。

参考文献

Y
Category:錢塘縣人
Category:明朝工部主事
Category:明朝工部屯田司員外郎
Category:明朝廣西按察司僉事
Category:明朝江西按察司僉事
Category:明朝福建布政使司參議
Category:明朝江西按察司副使